Publication: Magyar Közlöny
Issue: MK-2000-85 (Year: 2000, Number: 85)
Era: 1990-2004
Section: 
Paragraph Index: 8

2. Az Egyezmény alapján megvalósuló együttműködési tevékenységek kiterjedhetnek összehangolt programokra és közös kutatási projektekre, tanulmányokra és vizsgálatokra, közös tudományos tanfolyamokra, műhelyekre, konferenciákra és szimpóziumokra, az együttműködési tevékenységek keretében keletkező tudományos és műszaki információk és dokumentációk cseréjére, tudósok, szakemberek és kutatók cseréjére, felszerelések vagy anyagok cseréjére és közös felhasználására, valamint a tudományos és technológiai együttműködés mindazon más területeire, amelyekben a Vegyes Bizottság megállapodik. II. Cikk Az Egyezmény alapján megvalósuló együttműködési tevékenységek összhangban állnak a Felek vonatkozó hatályos nemzeti jogszabályaival, valamint a rendelkezésre álló emberi erőforrásokkal és a biztosított pénzügyi eszközökkel. III. Cikk Az Egyezmény alapján folyó együttműködési tevékenységek a két Fél kormányzati szervei által megkötött végrehajtási szándéknyilatkozat, vagy egyéb rendelkezések (a továbbiakban: végrehajtási rendelkezések) szerint valósulnak meg (lásd XI. Cikk). A végrehajtási rendelkezések szabályozzák az együttműködés tartalmát, az eljárási szabályokat, a finanszírozás kérdéseit, a költségviselés módozatait és más vonatkozó kérdéseket. Az 1989-es Egyezmény alapján fel nem használt pénzeszközökre, valamint az 1989-es Egyezmény hatálya alatt indult és a jelen Egyezmény hatálya alatt is folytatódó tevékenységekre nézve a jelen Egyezmény rendelkezései az irányadók. IV. Cikk Az Egyezmény alapján megvalósuló együttműködési tevékenységeket illetően a Felek, összhangban a hatályos törvényeikkel és jogszabályaikkal, elősegítik:

Source: https://magyarkozlony.hu/hivatalos-lapok/3d39cda0553c805754962d6b96f475cf93eecd86/dokumentumok/25554d08239c11dc1559b2de21cf44baff290f5a/letoltes